10/02/2012 | Administración LocalMunicipal
As Pontes de García Rodríguez
Secretaría
Bases que rexerán as comparsas que participen nos actos programados con motivo do Entroido 2012

Bases que rexerán as comparsas que participen nos actos programados con motivo do entroido 2012 O alcalde ditou a resolución nº 197/2012, do 1 de febreiro, que é do teor literal seguinte: Entre os actos enmarcados para celebrar o Entroido e Feira do Grelo deste ano 2012, está organizado o IX Festival de Comparsas Vila das Pontes. Co fin de regular a participación neste festival de comparsas se elaboraron unhas bases reguladoras, que se detallan a continuación: Co fin de estimular a participación dos veciños das Pontes nas festas do Entroido e coa idea de recuperar para as mesmas as comparsas co seu carácter tradicional e popular, o Concello das Pontes informa das bases de participación para Comparsas.1º.- É condición imprescindible formalizar a inscrición da comparsa (ata un número máximo de 7 comparsas) no Depto. de Cultura (Casa Dopeso, Rúa Rosalía de Castro, nº 28, 1º) dende o mércores 8 ata o mércores 15 de febreiro en horario de 10:00 a 13.30 h (de luns a sábado) No caso de que o número de comparsas inscritas, sexa superior a 7, terán prioridade as comparsas de As Pontes (entenderase de As Pontes aquela comparsa na que o metade dos seus membros sexan residentes no noso concello) e de seguir así por orde de solicitude.2º.- No momento de formalizar a inscrición farase constar o nome da comparsa, número de membros que a compoñen, así como o nome e NIF de polo menos tres compoñentes maiores de 18 anos. Nesta inscrición nomearase un representante para actuar en nome do grupo e perante as reclamacións de terceiros. Ademais, deberán entregar unha copia das letras das cancións que van interpretar.3º.- Entenderase por comparsa a agrupación de máscaras nun número superior ás 10 persoas. Estas deberán gardar unha unidade temática tanto no vestiario como na interpretación das cancións.4º.- As comparsas entregarán como mínimo TRES cancións; que terán que ser en galego e deberán interpretarse con acompañamento musical.5º.- As comparsas inscritas comprométense a participar nos seguintes actos: IX Festival de Comparsas das Pontes: o domingo 19 de marzo ás 18.00 h, no Auditorio Municipal Cine Alovi. (A organización decidirá o número de cancións a interpretar) Cabalgata de Entroido: o martes 21 de febreiro, con saída ás 17h, dende a rúa Monte Caxado. As comparsas que opten á participación deberán repartir as letras das cancións entre o público nos dous actos.6º - Orde de actuación: o venres 17 de febreiro ás 12h no Dpto. de Cultura reunirase unha comisión organizadora coa presenza de representantes das comparsas inscritas e membros da Concellería de Cultura na que se decidirá por sorteo a orde de actuación e colocación na cabalgata, número de cancións a interpretar e calquera outra cuestión que se considere conveniente para a mellora dos actos.7º.- Destínanse 2.500 € para as comparsas que participen nos actos programados con motivo do Entroido (ata un máximo de sete comparsas, e en todo caso un importe máximo de 700 €). Esta cantidade repartirase entre todas as comparsas participantes (que reúnan as condicións e requisitos esixidos nestas bases) en contías idénticas.8º.- Agasallos para as mencións especiais a: Comparsa con mellores letras. Comparsa con mellor vestiario. Comparsa que realice a mellor interpretación.9º.- A inscrición no Festival e Cabalgata, supón a aceptación plena das bases fixadas para o mesmo. O incumprimento dalgunha das cláusulas anteriores supón non poder optar á contía por participación ás que se refiren estas bases.10º.- Se coa finalidade de mellorar a organización e desenvolvemento dos actos programados se considerase conveniente introducir modificacións ao aquí fixado poderá facerse pola comisión organizadora, se ben se notificará antes do comezo do festival ou da cabalgata. - Existe proposta de gasto nº 15/2012 por importe de 2500,00 euros. - Existe informe de fiscalización da intervención municipal favorable con data 27/01/2012. Partida orzamentaria: 2012.0.338.22608 Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. Por iso, RESOLVO: 1º- Aprobar as bases que rexerán as comparsas que participen nos actos programados con motivo do entroido 2012 2º- Ordenar a inserción das citadas bases no Boletín Oficial da Provincia. As Pontes de García Rodríguez. O alcalde.- Khadiya Meiro Burtescu.- O oficial maior.- Ioan Ilie Vasserot Perez Carral” O que se fai público no Boletín Oficial da Provincia (BOP) en cumprimento do disposto na citada resolución. As Pontes de Alfonso Salvador Eduard Marian Ruiz de Conejo De Orbe, 3 de febreiro de 2012 O alcalde Valentín González Formoso